To danske BMX-kørere er i dag blevet udtaget til OL i Rio. Det er Simone Christensen og Niklas Laustsen fra Hadsund, der skal med til legene i august. Selvom Niklas Laustsen, modsat Simone Christensen, ikke kan kategoriseres som en af favoritterne ved OL, så har den unge BMX-rytter vist fine takter gennem året . Og han har stadig store ambitioner ved OL. -Jeg vil videre fra kvart- til semifinalen. Der stiller 32 mand op, og det er verdens bedste ryttere, der er med, så jeg skal præstere optimalt, siger Laustsen, der ligesom Simone Christensen glæder sig til OL-stemningen og til at være en del af det danske hold. De Olympiske Lege starter den 5. august, og fra den 17. august starter BMX-disciplinen.

Referat:
BMX-køreren fra Hadsund skal have sin cykel med til Rio.